CELEX: 32014R1112
Language: da
Date: 2014-10-13 00:00:00
Title: Kommissionens gennemførelsesforordning (EU) nr. 1112/2014 af 13. oktober 2014 om fastlæggelse af et fælles format for udveksling af oplysninger om indikatorer for større farer gennem operatører og ejere af offshore olie- og gasanlæg og et fælles format for medlemsstaternes offentliggørelse af oplysninger om indikatorer for større farer  EØS-relevant tekst

22.10.2014   
            
            
               DA
            
            
               Den Europæiske Unions Tidende
            
            
               L 302/1
            
         KOMMISSIONENS GENNEMFØRELSESFORORDNING (EU) Nr. 1112/2014
   af 13. oktober 2014
   om fastlæggelse af et fælles format for udveksling af oplysninger om indikatorer for større farer gennem operatører og ejere af offshore olie- og gasanlæg og et fælles format for medlemsstaternes offentliggørelse af oplysninger om indikatorer for større farer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2013/30/EU af 12. juni 2013 om sikkerheden i forbindelse med offshore olie- og gasaktiviteter og om ændring af direktiv 2004/35/EF (1), navnlig artikel 23, stk. 2, og artikel 24, stk. 2, og
   ud fra følgende betragtninger:
   
               (1)
            
            
               Medlemsstaterne skal sikre, at operatører og ejere af offshore olie- og gasanlæg som minimum meddeler den kompetente myndighed oplysninger om indikatorer for større farer, jf. bilag IX til direktiv 2013/30/EU. Disse oplysninger skulle gøre det muligt for medlemsstaterne at udsende tidlig varsling om en potentiel forringelse af sikkerheds- og miljømæssigt afgørende barrierer og sætte dem i stand til at træffe forebyggende foranstaltninger, herunder i lyset af deres forpligtelser i henhold til Europa-Parlamentets og Rådets direktiv 2008/56/EF af 17. juni 2008 om fastlæggelse af en ramme for Fællesskabets havmiljøpolitiske foranstaltninger (havstrategirammedirektivet). (2)
               
            
         
               (2)
            
            
               Oplysningerne skal også godtgøre den samlede effektivitet af de foranstaltninger og kontrolmekanismer, som de individuelle operatører og ejere samt branchen som helhed har iværksat for at forebygge større uheld og minimere risikoen for miljøet. Derudover skal oplysningerne og dataene gøre det muligt at sammenligne individuelle operatørers og ejeres præstationer inden for samme medlemsstat og præstationer inden for branchen som helhed på tværs af medlemsstater.
            
         
               (3)
            
            
               Da der ikke findes et fælles dataindberetningsformat for alle medlemsstater, er det vanskeligt for dem at udveksle sammenlignelige og pålidelige data. Et fælles format for operatørers og ejeres indberetning af data til medlemsstaterne skulle gøre operatørernes og ejernes sikkerheds- og miljøresultater mere gennemsigtige og tilvejebringe relevante og EU-dækkende sammenlignelige oplysninger om offshore olie- og gasaktiviteters sikkerhed og lette formidlingen af de indvundne erfaringer i forbindelse med større uheld og næsten-uheld.
            
         
               (4)
            
            
               Med henblik på at fremme offentlighedens tillid til autoriteten og integriteten af offshore olie- og gasaktiviteter i EU bør medlemsstaterne jævnligt offentliggøre de oplysninger, der er omhandlet i punkt 2 i bilag IX til direktiv 2013/30/EU, jf. artikel 24 i direktiv 2013/30/EU. Et fælles format og de nærmere vilkår for de oplysninger, som medlemsstaterne skal offentliggøre, skulle gøre det nemt at sammenligne data på tværs af grænser.
            
         
               (5)
            
            
               Foranstaltningerne i denne forordning er i overensstemmelse med udtalelse fra det rådgivende udvalg om sikkerheden i forbindelse med offshore olie- og gasaktiviteter —
            
         VEDTAGET DENNE FORORDNING:
   Artikel 1
   Formål og anvendelsesområde
   I denne forordningen fastlægges fælles formater for:
   
               a)
            
            
               indberetninger fra operatører og ejere af offshore olie- og gasanlæg til medlemsstaternes kompetente myndigheder i henhold til artikel 23 i direktiv 2013/30/EU
            
         
               b)
            
            
               medlemsstaternes offentliggørelse af oplysninger i henhold til artikel 24 i direktiv 2013/30/EU.
            
         Artikel 2
   Rapporteringsreference og indgivelsesdatoer
   1.   Operatører og ejere af offshore olie- og gasanlæg indsender de rapporter, der er omhandlet i artikel 1, litra a), inden ti arbejdsdage fra hændelsen.
   2.   Rapporteringsperioden for de oplysninger, der er omhandlet i artikel 1, litra b), er hvert år mellem den 1. januar og 31. december fra kalenderåret 2016. Det fælles offentliggørelsesformat anvendes til at offentliggøre de oplysninger, der kræves i artikel 24 i direktiv 2013/30/EU, på den kompetente myndigheds websted senest den 1. juni i det år, der følger efter rapporteringsperioden.
   3.   De formater, der er omhandlet i bilag I og II, anvendes til de indberetninger og den offentliggørelse, der er omhandlet i henholdsvis artikel 1, litra a) og b).
   Artikel 3
   Nærmere vilkår for de oplysninger, der skal udveksles
   Bilag I omhandler de nærmere vilkår for de oplysninger, der skal udveksles i overensstemmelse med punkt 2 i bilag IX til direktiv 2013/30/EU.
   Artikel 4
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. oktober 2014.
      
         
            På Kommissionens vegne
         
         José Manuel BARROSO
         
            Formanden
         
      
   
   
      (1)  EUT L 178 af 28.6.2013, s. 66.
   
      (2)  Europa-Parlamentets og Rådets direktiv 2008/56/EF af 17. juni 2008 om fastlæggelse af en ramme for Fællesskabets havmiljøpolitiske foranstaltninger (havstrategirammedirektivet (EUT L 164 af 25.6.2008, s. 19).
   
      BILAG I
      Fælles dataindberetningsformat for hændelser og større uheld i offshore olie- og gasindustrien
      I henhold til artikel 23 i direktiv 2013/30/EU
      
         Generelle bemærkninger vedrørende de nærmere vilkår for de oplysninger, der skal udveksles
      
      
                  a.
               
               
                  De nærmere vilkår for de oplysninger, der skal udveksles, er knyttet til punkt 2 i bilag IX til direktiv 2013/30/EU om sikkerheden i forbindelse med offshore olie- og gasaktiviteter og navnlig risikoen for et større uheld som defineret i dette direktiv.
               
            
                  b.
               
               
                  Punkt 2 i bilag IX til direktiv 2013/30/EU indeholder ledende og laggende centrale ydeevneindikatorer med henblik på at give et godt billede af sikkerheden i forbindelse med offshore olie- og gasaktiviteter i en medlemsstat og i EU, men nogle af ydeevneindikatorerne har en varslingsfunktion f.eks. vedrørende svigt af sikkerheds- og miljøkritiske elementer (SECE) og dødsulykker.
               
            
                  c.
               
               
                  I henhold til artikel 3, stk. 4, i Rådets direktiv 92/91/EØF (1) skal arbejdsgiveren straks anmelde alvorlige arbejdsulykker og/eller dødsulykker samt farlige episoder til de kompetente myndigheder. Disse oplysninger skal anvendes af den kompetente myndighed til indberetning af de oplysninger, der kræves i henhold til punkt 2, litra g) og h), i bilag IX til direktiv 2013/30/EU.
               
            
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         (1)  Rådets direktiv 92/91/EØF af 3. november 1992 om minimumsforskrifter for forbedring af arbejdstagernes sikkerhed og sundhed i den boringsrelaterede udvindingsindustri (ellevte særdirektiv i henhold til artikel 16, stk. 1, i direktiv 89/391/EØF) (EFT L 348 af 28.11.1992, s. 9).
   
   
      BILAG II
      Fælles offentliggørelsesformat
      (I henhold til artikel 24 i direktiv 2013/30/EU)